Isroil: AQSh prezidentining tashrifi — mamlakat va butun mintaqa uchun muhim voqea

AQSh prezidenti Donald Trampning 22-may kuni boshlanadigan Isroil safari nafaqat ushbu mamlakat, balki Yaqin Sharq mintaqasi uchun ham muhim voqeadir. Bu haqda Isroil mudofaa vaziri Avigdor Liberman bayonot berdi, deb xabar qiladi “TASS”.

“Trampning tashrifi ertaga boshlanadi — bu mamlakatimiz va butun Yaqin Sharq mintaqasi uchun muhim hodisadir”, — deb yozdi Liberman Facebook’dagi sahifasida.
“Bu Trampning birinchi xorijiy safari bo‘lgani uchun ko‘plab detallar ramziy xarakterga ega bo‘ladi”, — qo‘shimcha qildi harbiy vazir.